open-index/open-wikipedia-markdown huggingface dataset:
Tuojahaarake

**Tuojahaarake** eli **dendriitti** on hermosolun yksi haara. Se ottaa vastaan viestejä aistinsoluista tai muista hermosoluista ja välittää niitä eteenpäin sähköisinä impulsseina kohti solukeskusta. Tuojahaarakkeet ovat yleensä voimakkaasti haaroittuneita ja lyhyitä. Solukeskukseen liittyy tavallisesti useita dendriittejä. 

## Toimintaperiaate
Sähköisen viestin, impulssin, siirtyminen hermosolussa perustuu sähkövarauksen muuttumiseen hermosolun solukalvon sisä- ja ulkopinnan välillä. Impulssin tulee olla riittävän voimakas ylittääkseen kynnysarvon, jotta se voi jatkaa matkaansa hermosolussa. Ensimmäinen valikointi tapahtuu tuojahaarakkeen alkuosassa.  Hermosolun stimuloinnin seurauksena solun sisäpuoli tulee positiiviseksi ulkopuoleen nähden eli kalvojännite on positiivinen. Jos depolarisaatio ylittää solulle ominaisen kynnysarvon, aktiopotentiaali syntyy ja impulssi lähtee etenemään tuojahaarakkeesta solukeskuksen kautta viejähaarakkeeseen.

## Katso myös
*Vievä hermosyy

## Lähteet

## Aiheesta muualla
Perun Primera División

**Perun jalkapalloliiga** (engl. *Primera División Peruana* tai *Peruvian First Division*) on vuonna 1928 perustettu perulainen jalkapalloliiga. Liiga tunnetaan myös nimillä *Torneo Descentralizado*, *Division de Honor*, ja *Campeonato Nacional*. Virallinen nimi liigalla on *Copa Cable Mágico*, pääsponsorin, paikallisen kaapelitelevision, mukaan.

Liigassa oli aiemmin 14 joukkuetta, mutta kaudeksi 2009 määrä nousi 16:een. Liigassa on käytössä sarjasysteemi, jossa liigan kaksi viimeistä putoaa Perun toiselle sarjatasolle, Segunda División Peruana, ja sieltä kaksi parasta nousee ylimmä sarjatasolle. Kausi käydään huhti-joulukuun välisenä aikana. Joukkueet pelaavat 52 ottelua. 

Liigaa ollaan pelattu jo vuodesta 1912, mutta se on muuttunut vuosien saatossa. Vuosien 1912-1927 välisenä aikana liiga oli epävirallinen, ja se virallistui 1928. Liiga oli aluksi amatööriliiga, mutta 1952 se muuttui ammattilaisliigaksi. Vuonna 2007 liigan mestaruuden oli voittanut 19 eri joukkuetta, mutta Universitario de Deportes, Alianza Lima, ja Sporting Cristal jakavat 61 mestaruutta 91:stä. Tuorein mestari on Alianza Lima.

## Joukkueet 2025
* ADT
* Alianza Atlético
* Alianza Lima
* Alianza Universidad
* Atlético Grau
* Ayacucho
* Deportivo Binacional
* Cienciano
* Comerciantes Unidos
* Cusco FC
* Deportivo Garcilaso
* Juan Pablo II College
* Los Chankas
* Melgar
* Sport Boys
* Sport Huancayo
* Sporting Cristal
* Universitario
* UTC

## Mestarit

### Amatöörit

### Ammattilaiset

## Mestaruuksia saanneet joukkueet

### Kansalliset mestaruudet
**Kauden 2022 päätyttyä**

### Puolivuosi mestaruudet (vuodesta 1997)

*Heinäkuu 2022*

## Tarkennukset
Kuuban vaihdettava peso

**Kuuban vaihdettava peso** (, joskus **CUC**), oli toinen Kuubassa käytössä olevista virallisista valuutoista. Toinen, ja ainoa nykyinen, on Kuuban peso. Se oli käytössä vuodesta 1994 alkaen, jolloin se vastasi yhtä Yhdysvaltain dollaria. 8. marraskuuta 2004 lähtien dollaria ei enää hyväksytty viralliseksi valuutaksi Kuubassa, jolloin vaihdettavasta pesosta tuli Kuubassa monin paikoin ainoa käytetty valuutta. 

Vaihdettava peso poistettiin käytöstä vuonna 2021, jolloin Kuuba myös devalvoi pesonsa ensimmäisen kerran sitten 1959. Yhdysvaltain dollarin vaihtosuhteeksi asetettiin 24 pesoa 1 dollariin. 

ISO 4217 ei sisällä valuuttakoodia vaihdettavalle pesolle, joten usein käytetty CUC on epävirallinen.

## Lähteet
Hristo Botevin stadion (Gabrovo)

**Hristo Botevin stadion** on monikäyttöinen stadion Gabrovossa Bulgariassa. Nykyään sitä käytetään enimmäkseen jalkapallossa FC Jantran kotikenttänä. Katsomon kapasiteetti on 18&nbsp;000 ihmistä. 

## Konsertit
Stadionilla on järjestetty myös muutamia konsertteja:

*Uriah Heep (1988)
*t.A.T.u. (2002)
Detoksikaatio

**Detoksikaatio** tarkoittaa erilaisten myrkkyjen muuntamista täysin vaarattomaan tai vaarattomampaan muotoon. Usein tämä tapahtuu elimistön aineenvaihduntareaktioiden seurauksena.

## Lähteet
Diastole

**Diastole** eli **lepovaihe** on toinen sydämen toimintavaiheista. Diastole on sydämen sykäysten välinen veltostumisvaihe, jonka aikana kammiot täyttyvät uudelleen verestä. Keuhkoista tulee hapekasta verta vasemman eteisen kautta vasempaan kammioon. Suuren verenkierron laskimoista virtaa verta oikean eteisen kautta oikeaan kammioon. Diastolen päätyttyä alkaa sen vastakohta systole, eli supistumisvaihe.

## Diastolen aikaiset tapahtumat sydämessä
Diastole alkaa, kun kammioiden supistusvaihe loppuu ja veltostumisvaihe alkaa. Kammio-valtimoläpät sulkeutuvat ja kammiopaine laskee alle eteisissä olevan paineen. Tämän seurauksena eteis-kammioläpät avautuvat ja eteisiin kertynyt veri pääsee siirtymään kammioihin. 

Diastolen toisen kolmanneksen aikana kammioiden ja eteisten paine-erot ovat tasoittuneet. Kammioihin tulee vain vähän verta suoraan laskimoista eteisten läpi. 

Kammiodiastolen kolmannessa vaiheessa eteiset supistuvat (eteissystole) ja täyttävät kammioita lisää. Noin 20–30&nbsp;% täyttymisvaiheen aikaisesta verestä tulee kammioihin eteissupistusten aikana.

## Lähteet
Iskăr-stadion

**Iskăr-stadion** () on monikäyttöinen stadion Samokovissa Bulgariassa. Nykyään sitä käytetään enimmäkseen jalkapallossa PFC Rilski Sportist Samokovin kotikenttänä. Stadionille mahtuu 7&nbsp;000 ihmistä.
S/S Joh-Parviainen

**S/S Joh-Parviainen** on höyrylaiva, joka on rakennettu vuonna 1908 Borgå Mekaniska Verkstadin telakalla Porvoossa. Alus hinasi Päijänteellä tukkeja Parviaisen tehtaalle sekä veti proomuilla valmiita tuotteita Lahden ja Jyväskylän satamiin. Myöhemmin aluksen varustelua parannettiin ja se toimi hinauksen lisäksi omistajansa edustustehtävissä. S/S Joh-Parviainen toimi ammattiliikenteessä vuoteen 1965 asti jonka jälkeen alus siirtyi yksityisomistukseen.

## Tekniset tiedot

* **Rakennuspaikka:** Borgå Mekaniska Verkstadin telakka, Porvoo
* **Rakennusaine:** Teräs
* **Kattila:** 80 m²
* **Polttoaine:** Puu

Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä.

## Lähteet
* Riimala, Erkki: Höyrylaivamme. Suomen Höyrypursiseura ry, 1977. 

### Viitteet

## Aiheesta muualla
*Suomen Höyrypursiseura 
*Suomen kauppalaivastotietokanta laivakortti 5025
Dynorfiinit

**Dynorfiinit** ovat luokka hermoston välittäjäaineina toimivia endogeenisia opioidipeptidejä. Ne muodostuvat esiasteena toimivasta prodynorfiini-proteiinista, josta ensymaattisesti pilkotaan erilaisia aktiivisia peptidejä: dynorfiini A, dynorfiini B ja α/β-neoendorfiini. Dynorfiineja on eri puolilla keskushermostoa, mutta korkeimpina pitoisuuksina niitä löytyy hypotalamuksesta, ydinjatkeesta, aivosillasta, keskiaivoista ja selkäytimestä.

Dynorfiinit vaikuttavat elimistössä κ-opioidireseptorin välityksellä. Dynorfiinit toimivat muun muassa kipujärjestelmän säätelijöinä ja ruokahalun ylläpitäjinä. Niillä on katsottu olevan myös yhteys lääke- ja huumeriippuvuuteen.

## Lähteet
Ivailo-stadion

**Ivailo-stadion** () on monikäyttöinen stadion Veliko Tărnovossa Bulgariassa. Stadion avattiin vuonna 1958. Nykyään sitä käytetään enimmäkseen jalkapallossa SFC Etar Veliko Tărnovon kotikenttänä. Stadionille mahtuu 18 000 ihmistä.
S/S Juno (1907)

**S/S Juno** on höyrylaiva, joka on rakennettu vuonna 1907 Borgå Mekaniska Verkstadin telakalla Porvoossa. Alus rakennettiin alun perin toimimaan meriolosuhteissa, josta on osoituksena muun muassa höyrykattilan pintalauhduttaja. Rannikkoliikenteestä S/S Juno siirtyi 1920-luvulla Porin tulitikkutehtaan palvelukseen Jyväskylään jossa se hinasi haapapuukuormia tehtaan tarpeisiin. 1930-luvun loppupuolella S/S Juno siirtyi Nurmisen Saha Oy:n omistukseen jonka palveluksessa alus hinasi tukkilauttoja Korpilahden sahalle ja proomuja Jyväskylän ja Lahden sekä Korpilahden välillä. S/S Juno toimi ammattiliikenteessä 1960-luvun puoliväliin asti, jonka jälkeen se siirtyi yksityisomistukseen. 

## Tekniset tiedot

* **Alustyyppi:** Hinaaja
* **Rakennusvuosi:** 1907
* **Rakennusaine:** Teräs
* **Koneen tyyppi:** Compound-höyrykone
* **Koneen teho:** 77 ihv
* **Kattila:** 35 m²
* **Polttoaine:** Puu

Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä.

## Lähteet
* Riimala, Erkki: Höyrylaivamme. Suomen Höyrypursiseura ry, 1977. 

## Aiheesta muualla
*Suomen Höyrypursiseura
Vievä hermosyy

**Vievä hermosyy** tai **efferentti hermosyy** (lat. *neurofibrae efferentes)* on hermosyy, joka vie viestejä hermokeskuksista kohde-elimiin. Vievän hermosyyn vastakohta on afferentti eli tuova hermosyy. Esimerkiksi keskushermoston käskyt luurankolihaksiin kuljettavat motoriset hermosyyt ovat vieviä hermosyitä.

## Katso myös
* Hermosto
* Toimintapotentiaali
## Lähteet
Never Gonna Give You Up

**Never Gonna Give You Up** on alun perin Rick Astleyn esittämä dance-pop-kappale vuodelta 1987. Kappale julkaistiin singlenä Astleyn debyyttialbumilla *[[Whenever You Need Somebody]]*, jonka kirjoitti ja tuotti Stock Aitken Waterman. Kappale oli maailmanlaajuisesti ykköshitti, varsinkin laulajan kotimaassa Britanniassa vuonna 1987, jolloin se pysyi listaykkösenä viisi viikkoa ja oli sen vuoden myydyin single.

Kappale nousi julkisuuteen uudelleen vuonna 2007, kun sitä käytettiin suositussa Rickrolling Internet-meemissä.

Kappaleella ylitti videopalvelu Youtubessa miljardi katselukertaa heinäkuussa 2021.

## Listasijoitukset

## Lähteet

## Aiheesta muualla
* Rick Astley TV YouTubessa
* The Legendary Song That Became The Rick Roll *Vice*-lehden historiikki (video, 23 min.)
Lokomotiv Stadium

**Lokomotiv Stadium** voi viitata seuraaviin stadioneihin:

**Bulgariassa**:

* Lokomotiv Stadium, stadion Mezdrassa
* Lokomotiv Stadium, stadion Plovdivissa
* Lokomotiv Stadium, stadion Rusessa
* Lokomotiv Stadium, stadion Sofiassa

**Georgiassa**:

* Miheil Mešhi Stadium, tunnetaan myös nimellä Lokomotivi Stadium, stadion Tblisissä

**Venäjällä**:

* Lokomotiv Stadium, stadion Moskovassa
* Lokomotiv Stadium, stadion Nižni Novgorodissa
* Lokomotiv Stadium, stadion Tšitassa

**Ukrainassa**:

* Lokomotiv Stadium, stadion Donetskissa
Diasyyliglyseroli

**Diasyyliglyseroli** (DAG) on lipidi, jossa glyseroliin on esteröitynyt kaksi rasvahappoa. Diasyyliglyserolit toimivat muun muassa toisiolähettinä.

## Diasyyliglyseroli toisiolähettinä

G-proteiinikytkentäinen reseptori voi edistää fosfolipidin hajoamista: Gαq-alayksikkö stimuloi fosfolipaasi C-β (PLC-β)-entsyymin toimintaa. PLC-β hajottaa erästä solukalvon rakenteeseen kuuluvaa fosfolipidiä, jolloin saadaan diasyyliglyseroli-molekyylejä ja inositolitrisfosfaattia (IP3), joka on toinen toisiolähetti.   

Diasyyliglyseroli aktivoi solukalvon entsyymi proteiinikinaasi C:tä (PKC). Diasyyliglyseroli ja IP3 vahvistavat toistensa vaikutusta: IP3 saa aikaan kalsiumionien pitoisuuden kasvun solussa, ja kalsium edistää diasyyliglyserolin PKC:tä aktivoivaa vaikutusta. Aktivoitunut PKC taas fosforyloi IP3-reseptoreja, mikä edistää IP3:n kalsiumpitoisuutta nostavaa vaikutusta. 

## Lähteet
Holmesin piirikunta (Ohio)

**Holmesin piirikunta** on piirikunta Ohiossa, Yhdysvalloissa Sen hallintokeskus on Millerston. 

Piirikunnassa on maailman suurin, noin 40&nbsp;000 jäsenen  amissi-yhdyskunta, joka keskittyy Berlinin kaupungin ympäristöön.

## Maantiede
Holmesin naapuripiirikuntia ovat Wayne pohjoisessa, Stark koillisessa, Tuscarawas idässä, Coshocton etelässä, Knox lounaassa ja Ashland luoteessa.

## Väestö
Piirikunnassa oli vuoden 2010 väestönlaskennassa 42&nbsp;366 ihmistä. Etniset ryhmät jakautuvat valkoisiin, joita on 98,8%, mustiin (0,4%), alkuperäisamerikkalaisiin (0,1%) ja aasialaisiin (0,1%).

Kotitalouden mediaanitulo on 44&nbsp;746 dollaria ja köyhyysrajan alapuolella oli 14,7% väestöstä vuosina 2007–2011.

## Lähteet
Endoteeli

**Endoteeli** on yksikerroksinen epiteeli. Se verhoaa sydämessä, veri- ja imusuonissa niiden sisäpintaa. Endoteeli koostuu **endoteelisoluista** (). Tämä solutyyppi voi erittää kasvusäätelijöitä ja verisuonistoon vaikuttavia aineita. Endoteelisolut ovat ohuita ja litteitä ja pystyvät reagoimaan ympäristönsä muutoksiin muun muassa nestevirtauksen muutoksiin ja tulehdustekijöihin.

## Lähteet
Lokomotiv-stadion (Mezdra)

**Lokomotiv-stadion** () on monikäyttöinen stadion Mezdrassa Bulgariassa. Nykyään sitä käytetään enimmäkseen jalkapallossa PFC Lokomotiv Mezdran kotikenttänä. Stadionille mahtuu 5&nbsp;000 ihmistä.
S/S Kaima

**S/S Kaima** on teräsrunkoinen höyrylaiva, joka on rakennettu vuonna 1898 Paul Wahl & Co:n telakalla Varkaudessa. 
Alus rakennettiin matkustaja-alukseksi Jyväskylä-Päijänteen laiva Oy:lle liikennöimään Jyväskylän ja Korospohjan välille. Myöhemmin laiva toimi myös postilaivana ja liikennöi matkustajaliikenteessä eri puolilla Päijännettä. Ammattiliikenteessä S/S Kaima toimi 1950-luvun loppupuolelle asti, minkä jälkeen alus siirtyi eläkkeelle pois ammattiliikenteestä. Kaimasta tuli Suomen ensimmäinen ns. huvihöyry vuonna 1968, jolloin Suomen Höyrypursiseuran perustaja evp. majuri Olavi Ruutu osti aluksen omaan käyttöönsä ja tukeutui Päijänteellä Kaimanhaminaan, Pulkkilanharjun kupeeseen.  Nykyisin aluksen omistavat  nuoret sisarukset Veera ja Ville Hakonen. Kaima siirrettiin kumipyörillä Päijänteeltä Saimaalle 23.5.2013 ja Kaiman kotisatama on Anttola. 

Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä.

## Lähteet
* Riimala, Erkki: Höyrylaivamme. Suomen Höyrypursiseura ry, 1977. 

## Aiheesta muualla
*Suomen sisävesihistoriallinen yhdistys ry
*Suomen Höyrypursiseura 
*Suomen merimuseon laivakortti
Estradioli

**Estradioli** (E2) kuuluu estrogeenihormonien ryhmään. Sitä syntyy munarakkulassa, aivokuorella ja  rasvakudoksessa. 

Estradioli ohjaa elimistön kehittymistä naisen suuntaan ja aiheuttaa naisen sukupuoliominaisuudet. Estradioli on tärkein naishormoni, mutta sitä on pieniä määriä myös miesten elimistössä.  

Estradioli vaikuttaa mielialaan, kilpirauhasen toimintaan, rasvan ja nesteen kertymiseen, luuston ja ihon terveyteen sekä hiusten kuntoon.  

Estradioli nopeuttaa hermoimpulssien kulkua aivoissa sekä parantaa aivojen verenkiertoa ja muistia. Lisäksi se lisää aivojen serotoniini-, dopamiini- ja norepinefriinipitoisuuksia, mikä sekin saa aivot toimimaan tehokkaammin. 

Verenkierrossa olevan estradiolin määrässä on suurta yksilöllistä vaihtelua. Estradiolin kemiallinen kaava on C18H24O2, moolimassa 272,39&nbsp;g/mol, sulamispiste 173&nbsp;°C ja CAS-numero 50-28-2.

## Katso myös
* Keltarauhashormoni
* Kuukautiskierto
* Murrosikä

## Lähteet

## Aiheesta muualla
* Terveysportti, metatesaurus: Estradioli
* PubChem: Estradiol 
* Human Metabolome Database (HMDB): Estradiol 
* Food Component Database (FooDB): Estradiol 
* DrugBank: Estradiol 
* Kyoto Encyclopedia of Genes and Genomes (KEGG): Estradiol 
* ChemBlink: Estradiol  
* Pherobase: Semiochemical - 17-beta-estradiol 
* Bristol University School of Chemistry, Molecule of the Month: Estradiol
Lokomotiv-stadion (Plovdiv)

**Lokomotiv-stadion** () on monikäyttöinen stadion Plovdivissa Bulgariassa. Nykyään sitä käytetään enimmäkseen jalkapallossa PFC Lokomotiv Plovdivin kotikenttänä. Stadionille mahtuu 18&nbsp;800 ihmistä.
Eteis-kammiosolmuke

**Eteis-kammiosolmuke** () eli **AV-solmuke** on sydämessä oleva johtoratajärjestelmän osa. Eteis-kammiosolmuke sijaitsee oikean eteisen alaseinämässä. Sen tehtävä on siirtää sydänlihaksen supistumista tahdistavaa sähköistä impulssia eteisestä kammioihin.  

Impulssi etenee AV-solmukkeesta kammioihin *eteis-kammiokimppua* pitkin. Impulssin kulku viivästyy eteis-kammiosolmukkeessa sen verran, että eteiset ehtivät tyhjentyä ennen kammiosupistusten käynnistymistä. 

## Kliininen merkitys
Mikäli sinussolmuke ei jostain syystä tahdista sydäntä, eteis-kammiosolmuke voi toimia tilapäisesti sen tilalla. Mikäli eteis-kammiosolmukkeesta lähtöisin olevan rytmin lyöntitiheys on
* 40-59, kyseessä on junktionaalinen rytmi tai junktionaalinen pakorytmi
* 60-99, kyseessä on kiihtynyt junktionaalinen rytmi
* Yli 100, kyseessä on junktionaalinen takykardia
* Alle 40, kyseessä on junktionaalinen bradykardia.

## Lähteet
Simpukka (kuuloelin)

**Simpukka** eli koklea on sisäkorvassa sijaitseva kotilon kuoren muotoinen kuuloelin. Se on ulkomuodoltaan kärkeään kohti kapeneva kolme kierrosta pitkä kierteinen käytävä, jonka sisällä on nestettä. Simpukan sisällä ovat simpukkatiehyt, kierteiselin, eteiskäytävä ja kuulokäytävä. Simpukkatiehyessä eli keskikäytävässä sijaitsee kuulosolut sisältävä Cortin elin.

## Anatomia

### Rakenne
Simpukka on kierteinen kotilon kuoren muotoinen ontto käytävä, jonka rakenteisiin kuuluvat:
*Eteiskäytävä (*scala vestibuli*), joka alkaa soikeasta ikkunasta ja sisältää perilymfaa.
*Kuulokäytävä (*scala tympani*), joka päättyy pyöreään ikkunaan ja sisältää perilymfaa.
*Simpukkatiehyt (*scala media*), joka on eteiskäytävän ja kuulokäytävän välissä, ja joka sisältää Cortin elimen ja endolymfaa.

## Katso myös
* Kaarikäytävät

## Lähteet

## Aiheesta muualla
Lokomotiv-stadion (Sofia)

**Lokomotiv-stadion** () on monikäyttöinen stadion Sofiassa Bulgariassa. Stadion avattiin vuonna 1985. Nykyään sitä käytetään enimmäkseen jalkapallossa PFC Lokomotiv Sofian kotikenttänä. Stadionille mahtuu 22&nbsp;000 ihmistä.
Windfall-voitto

**Windfall-voitto** tai -tuotto (windfall =  ) tarkoittaa odottamatonta rahantuloa ilman voiton saajan merkittäviä toimenpiteitä.

Termi on lainattu englannin kielestä. Se viittasi alun perin tuulen puista pudottamiin hedelmiin, jotka olivat helppoja poimia. Toinen merkitys on siinä, että kruunu kielsi kaatamasta metsistä puita, jotka oli varattu laivanrakennukseen. Kuitenkin myrskyn kaatamat puut sai ottaa omaan käyttöön.

Käsite yleistyi suomen kielessä 2000-luvun ensi vuosikymmenen jälkipuoliskon voimakkaan energian hinnannousun myötä ja sen tuottamien tulojen vuoksi. Windfall-verosta on käyty keskustelua myös Ukrainan sodan aiheuttaman energian hinnan nousun seurauksena Euroopassa.

## Windfall-vero energian tuotannossa

* Windfall-voitto on ydinvoiman ja vesivoiman ansiotonta voittoa.
* Windfall-vero on ansiotulon perimistä voimayhtiöltä valtiolle.

Eurooppa otti vuonna 2005 käyttöön päästökauppajärjestelmän, joka nostaa sähkön hintaa riippumatta miten sähkö on tuotettu tai siitä aiheuttaako se ilmastopäästöjä tai muita päästöjä. Kun ydinsähkön ja vesisähkön kannattavuus kasvoi, tekivät voimayhtiöt reilusti aikaisempaa parempaa tulosta. Windfall-verolla on tarkoitus tuoda osa energiayhtiöiden "ansiottomasti syntyneistä" voitoista valtiolle.

### Suomessa
Vanhasen hallituksen aikana windfall-veroa valmisteltiin kauppa- ja teollisuusministeriössä, mutta asia jäi sikseen. Vero ei ollut hallitusohjelmassa 2008.

Windfall-voitot energiayhtiöille jakaa jyrkästi mielipiteet. Suuria sähkönkäyttäjiä edustavan Elfin mukaan päästökauppa kokonaisuudessaan aiheuttaa 1,8 miljardin euron tulonsiirron vuodessa asiakkailta sähköyhtiölle. Päästökauppavuosina 2008-2012 tulonsiirto olisi yhteensä 9 miljardia euroa. Osa tästä summasta on niin sanottuja windfall-voittoja.

Sdp ehdotti helmikuussa 2008 uutta windfall-veroa, jolla verotettaisiin ennen vuotta 1998 rakennettujen ydin- ja vesivoimaloiden omistajayhtiöiltä päästökaupan tuomia voittoja. Sdp:n malli toisi valtiolle 300 miljoonaa euroa vuodessa. Tarja Filatovin (sd) mukaan "tuulentuomia tuloja" eli ansiotonta arvonnousua on syytä leikata ja siirtää yhteiskunnan käyttöön. Pia Viitanen (sd) esitti, että voittoja käytettäisiin uusiutuvien energiamuotojen kehittämiseen ja joukkoliikenteeseen. Vihreiden Erkki Pulliainen tuki aloitetta.

Suomen hallitus päätti kesäkuussa 2014, ettei ennen vuotta 2004 rakennettuun vesi-, ydin- ja tuulivoimaan kohdistuvaa voimalaitosveroa (windfall-veroa) oteta käyttöön.

Helmikuussa 2023 Marinin hallitus antoi esityksen kertaluonteisesta windfall-verosta, jonka ulkopuolelle rajattaisiin pienet sähköntuottajat. Sillä leikattaisiin yritysten voittoja tilanteessa jolloin sähköala tekee merkittäviä voittoja mutta kotitalouksien taloudellinen tilanne heikkenee. Valtiovarainvaliokunta puoltaa veroa.

## Katso myös
* Päästökauppa
* Energiapolitiikka
* Sähköntuotanto
* Vihreä sähkö
* Sähkön hinta
* Syöttötariffi
* Rent-seeking

## Lähteet
Francesco Verri

**Francesco Verri** (11. kesäkuuta 1885 &ndash; 6. kesäkuuta 1945) oli italialainen ratapyöräilijä. Hän voitti Ateenan välikisoissa 1906 kolme kultamitalia; 5000 metriltä, aika-ajosta sekä sprintistä.

Verri voitti vuonna 1906 Geneven ratapyöräilyn MM-kisoissa amatöörien maailmanmestaruuden eräajossa.

## Lähteet

## Aiheesta muualla
* Databaseolympics.com
S/S Kajaani I

**S/S Kajaani I** on vuonna 1911 valmistunut ja käyttöönotettu höyrylaiva, jonka Oulujärven laivaosakeyhtiö rakensi alun perin matkustajalaivaksi. Salo II -nimisenä se kuljetti Ouluun meneviä matkustajia aina 1930-luvulle, jolloin siitä tuli Kajaanin puutavaraosakeyhtiön varppaajahinaaja.

## Matkustaja-aluksena nimellä Salo II
1909 perustettu Oulujärven laivaosakeyhtiö kuljetti matkustajia Oulujärveä pitkin Kajaanista Vaalaan ensin Salo -nimisellä aluksella. Sen käytyä pieneksi yhtiö rakensi omalla väliaikaisella telakallaan Kajaanissa suuremman aluksen, josta tuli yhtiön lippulaiva. Nimeksi tuli Salo II. Alun perin yksikantiseksi rakennettu alus kulki Kajaanin ja Vaalan väliä vuosina 1911-1930. Laivan suurin sallitu matkustajamäärä oli 147 matkustajaa. Sen kapteenina toimi pitkään **Vilho Ilmari Pirinen**. Kajaanin ja Oulun välille valmistunut rautatie muutti laivaliikennöinnin Oulujärvellä kannattamattomaksi.

## Yhtiön varppaajahinaajana nimellä Kajaani I
Vuonna 1932 Kajaanin puutavara Osakeyhtiö (myöh. Kajaani Oy) osti aluksen ja muutti sen varppaajaksi puutavaran hinauksiin Oulujärvelle. Aluksen nimi vaihtui **Kajaani I:ksi**. Varpattaessa alus ajoi noin 2,5 kilometrin päähän tukkilautasta ja ankkuroitui tiukasti pohjaan. Kulkiessaan se oli laskenut vahvan teräsköyden järvelle. Jottei köysi olisi uponnut syvyyksiin, siinä oli määrävälein tynnyreitä kannattamassa. Ankkurissa olleessaan alus ryhtyi kelaamaan teräsvaijeria ja veti samalla tukkilauttaa lähemmäksi. Kun vaijeri oli vinssattu loppuun ja lautta oli laivan kyljessä, operaatio uusittiin. Näin järeä tukkilautta vähä vähältä saatiin varpattua Kajaaninjokivarteen, josta pienemmät hinaajat kuljettivat puut tehtaalle. Tässä työssä Kajaani I toimi vuoteen 1959, jolloin se poistettiin käytöstä epätaloudellisena ja vanhanaikaisena. Kajaani Oy:n palveluksessa laivan kapteenina toimi ainakin **Hannes Kemppainen**. Konemestariksi kouluttautui **Ilmari Hurskainen**. Varppaaminen oli sen verran hidasta, että suotuisalla säällä Hurskainen saattoi
käydä soutamalla kotonaan Hannusrannalla varppauksen edetessä pitkin Paltaselkää.
Sunnuntaisin Kajaani I kuljetti sisaraluksensa **[[S/S Kajaani VI]]:n** tavoin retkeilijöitä Kajaanista Ärjän saareen. Metsäteknikko **Jaakko Ebeling** osti ja kunnosti 1962 romutusuhan alle joutuneen aluksen. Kajaani I on edelleen käyttökuntoinen. Nykyisin laiva on Oulujärvellä höyrylaivaliikennettä harjoittavan uuden Oulujärven Laiva-Osakeyhtiön omistuksessa.

## Tekniset tiedot
* **Rakennuspaikka:** Kajaani
* **Rakennusaine:** Teräs
* **Kattila:** 44 m²
* **Polttoaine:** Puu

Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä.

## Lähteet

* Riimala, Erkki: Höyrylaivamme. Suomen Höyrypursiseura ry. 1977. 
* Kivinen, Jussi: Höyryä Kainuun vesillä. Suomen Höyrypursiseura ry. 2011.

## Aiheesta muualla
*Suomen Höyrypursiseura
Estäjähormoni

**Estäjähormoni** tai **statiini** on hypotalamuksen erittämä hormoni, joka estää jotain muuta umpieritystä.

## Estäjähormoneita
*Somatostatiini

## Lähteet
Lokomotiv-stadion (Ruse)

**Lokomotiv-stadion** () on monikäyttöinen stadion Rusessa Bulgariassa. Stadionia käytettiin jalkapallossa Lokomotiv Rusen kotikenttänä, kunnes seura ajautui konkursiin vuonna 2002. Stadionille mahtuu 10&nbsp;000 ihmistä.
Gol (Norja)

**Gol** on kunta Buskerudin läänissä Norjassa. Golin kunta perustettiin 1. tammikuuta 1838. Hemsedalin kunta erotettiin siitä vuonna 1897. Vuoden 2023 alussa kunnassa oli 4&nbsp;767 asukasta.

Golin hallinnollinen keskus on Gol.

## Kuvia

2011-04-25 Gol kirke.jpg|Golin kirkko
Gol kommunehus IMG 1579.JPG|Kunnantalo


## Tunnettuja henkilöitä
* Pål Golberg (s. 1990), maastohiihtäjä

## Katso myös
* Golin sauvakirkko

## Lähteet

## Aiheesta muualla
Sinussolmuke

**Sinussolmuke** () tai **eteissolmuke** on sydämen toiminnan kannalta elintärkeä tahdistinsolmuke ja sydämen impulssinjohtojärjestelmän osa. Se on noin senttimetrin pituinen erikoistuneen sydänlihaskudoksen kaistale, joka sijaitsee oikean eteisen yläosassa takaseinämässä lähellä yläonttolaskimon laskukohtaa. 

## Toiminta
Sinussolmuke aloittaa uuden toimintakierron ennen sydämen muita osia. Edellisen supistumisen jälkeen sinussolmukkeessa alkaa aktiopotentiaali, joka leviää ensin kolmeen eteisjohtorataan. Sieltä impulssi leviää eteislihassyihin aiheuttaen eteisten supistumisen. Samalla impulssi on saavuttanut myös oikean eteisen alaosassa olevan eteis-kammiosolmukkeen, jossa impulssin kulku viivästyy sen verran (0,1 s), että eteiset ehtivät supistua ja tyhjentyä ennen kammiosupistusta. Eteis-kammiosolmukkeesta aktiopotentiaali leviää eteis-kammiokimpun ja kammioiden johtoratojen kautta kammioihin. Kammiot supistuvat ja sen jälkeen kierto alkaa alusta.

Mikäli aivot eivät jostain syystä lähetä viestejä sinussolmukkeelle, se luo impulsseja noin 120 lyönnin minuuttitahtia. Sinussolmuke muodostuu erikoistuneesta, väsymättömästä sydänlihaksesta.

## Lähteet
Hemsedal

**Hemsedal** on kunta Buskerudin läänissä Norjassa. Hemsedalin kunta perustettiin, kun se erotettiin Golin kunnasta vuonna 1897. Vuoden 2023 alussa kunnassa oli 2&nbsp;645 asukasta. Kunnan hallinnollinen keskus on Hemsedal, joka tunnetaan myös nimellä Trøym.

Hemsedalissa on Norjan toiseksi suurin hiihtokeskus.

## Kuvia

01081999. Skogshorn.jpg|Skogshorn-vuori (1728 m)
Hemsedal Kyrkje.jpg|Hemsedalin kirkko
Hemsedal skisenter.jpg|Hiihtokeskus


## Tunnettuja henkilöitä
* Erik Solbakken (s. 1984), televisiojuontaja
* Ingrid Wigernæs (1928–2023), maastohiihtäjä

## Lähteet

## Aiheesta muualla
*Hemsedalin kunnan kotisivu
Hol

**Hol** on kunta Buskerudin läänissä Norjassa. Holin kunta perustettiin, kun se erotettiin Ålin kunnasta vuonna 1877. Dagalin alue siirrettiin Uvdalin kunnasta Holiin vuonna 1944. Vuoden 2023 alussa kunnassa oli 4&nbsp;506 asukasta.

Kunnan hallinnollinen keskus on Hol.
## Kuvia

Geilo street scene Hol Norway.JPG|Katunäkymä Holin kunnan Geilosta kesällä 2008.
Hol gamle kyrkje1.jpg|Holin vanha kirkko
Hol church jan2006.jpg|Holin kirkko


## Tunnettuja henkilöitä
* Vetle Sjåstad Christiansen (s. 1992), ampumahiihtäjä
* Terje Isungset (s. 1964), muusikko
* Olav Sletto (1886–1963), kirjailija

## Lähteet

## Aiheesta muualla
S/S Kalle Tihveräinen

**S/S Kalle Tihveräinen** on teräsrunkoinen höyrylaiva, joka kuuluu Museoviraston perinnelaivarekisteriin ja Suomen Höyrypursiseuran alusrekisteriin.

## Valmistus
Kuopiolainen H. Saastamoinen & Pojat osakeyhtiö valmistutti aluksen vuonna 1916 H.Saastamoinen osakeyhtiön omistamalla Haapaniemen telakalla Kuopiossa. Valmistuessaan alus sai nimen *Savo* ja se oli tyypiltään teräsrunkoinen höyrylotja.

## Palvelus
Alus kuljetti suurimmaksi osaksi kappaletavaralasteja kuten jauhoja Saastamoisen tukkuliikkeen tarpeisiin. Se myytiin 1950-luvun puolivälissä Emil Kauhaselle, joka ajoi aluksen sementtilastissa upoksiin vuonna 1956. Enso-Gutzeit nosti aluksen ja se jäi maksamattomien pelastuspalkkioiden takia yhtiön omistukseen. Enso-Gutzeit muunsi aluksen niputtajaksi, missä tehtävässä se oli vuoteen 1967 nimellä *Puristaja IV*. Ammattiliikenteen päätyttyä *Kalle Tihveräinen* siirtyi yksityisomistukseen.

## Lähteet
* Riimala, Erkki: Höyrylaivamme. Suomen Höyrypursiseura ry, 1977.  

### Viitteet
It’s About Time

**It's About Time** on Jonas Brothersin ensimmäinen levyjulkaisu. Se julkaistiin 8. elokuuta 2006, ja levy sijoittui Billboard 200 -listalla sijalle 91. Levyä myytiin yli 50 000 kappaletta Yhdysvalloissa. 

Veljekset päättivät vaihtaa levy-yhtiötä Columbia Recordsista Hollywood Recordsiin, ja Columbia Records kertoi, etteivät he myy enää yhtään kopiota It's About Time -levystä. Siitä asti, kun yhtyeestä tuli kuuntelijoiden/katsojien suosikkibändi, he  allekirjoittivat sopimuksen Hollywood Recordsin kanssa 2007 vuoden alussa. Levy-yhtiön vaihtuessa he julkaisivat toisen levynsä (ja ensimmäinen julkaisu yhtiössä) *Jonas Brothers* myi yli 1,5 milj. kopiota. 

## Kappaleet
#
#
#
#
#
#
#
#
#
#
#

### Alkuperäinen versio
Ensimmäinen versio It's about time levystä julkaistiin vain joissain kaupoissa 2. toukokuuta 2006 INO Recordsilla. Molemmissa versioissa on paljon samoja kappaleita mutta joitain erilaisiakin.

#
#
#
#
#
#
#
#
#
#
#

## Arvostelut
* Allmusic: 
* Cross Rhythms: 

## Lähteet

## Aiheesta muualla
*
Waynen piirikunta (Ohio)

**Waynen piirikunta** on piirikunta Ohiossa, Yhdysvalloissa, jonka hallintokeskus on Wooster.

## Maantiede

Waynen naapuripiirikuntia ovat Medina pohjoisessa, Summit koillisessa, Stark idässä, Holmes etelässä ja Ashland lännessä.

### Kaupungit ja kylät

*Apple Creek
*Burbank
*Congress
*Creston
*Dalton
*Doylestown
*Fredericksburg
*Marshallville
*Mount Eaton
*Orrville
*Rittman
*Shreve
*Smithville
*West Salem
*Wooster (hallintokeskus)

## Väestö
Piirikunnassa oli vuoden 2010 väestönlaskennassa 114&nbsp;520 ihmistä. Etniset ryhmät jakautuivat valkoisiin (95,7%), mustiin (1,5%), alkuperäisamerikkalaisiin (0,2%) ja aasialaisiin (0,8%).

Piirikunnan asukkaiden ikäjakauma oli vuonna 2000 seuraava: Alle 5-vuotiaita oli 7,1%, 18,6% 5–17-vuotiaita, 9,7% 18–24-vuotiaita, 24,6% 25–44-vuotiaita, 26,3% 45–64-vuotiaita ja yli 65-vuotiaita 13,6%. Köyhyysrajan alapuolella oli vuonna 2009 11,2% asukkaista.

## Lähteet
Mikheil Meskhin stadion

**Mikheil Meskhin stadion** (myös **Lokomotivi-stadion**, ), on Tbilisissä sijaitseva jalkapallostadion. Nykyään sitä käytetään enimmäkseen FC Lokomotivi Tbilisin kotikenttänä. Stadionille mahtuu 24&nbsp;680 ihmistä, ja se on Georgian toiseksi suurin Boris Paitšadzen stadionin jälkeen. Stadion on nimetty jalkapalloilija Mikheil Meskhin mukaan.

## Aiheesta muualla
* Worldstadiums 
* Fussballtempel
Hole (Norja)

**Hole** on kunta Buskerudin läänissä Norjassa. Holen kunta perustettiin vuonna 1838. Tyristrandin kunta erotettiin Holesta 1916. Hole oli osa Ringeriken kuntaa vuosina 1964–1976. Vuoden 2023 alussa Holessa oli 6&nbsp;888 asukasta.

Holen taajamat ovat Sundvollen, Steinsåsen, Gomnes, Kroksund ja Helgelandsmoen, joka sijaitsee osin myös Ringeriken puolella. Kunnan hallinnollinen keskus on Vikin kylässä.

Holessa sijaitsee Utøyan saari, jossa on työväenpuolueen nuorten leirikeskus.

## Tunnettuja henkilöitä
* Gunnar Bråthen (1896–1980), poliitikko
* Jørgen Moe (1818–1882), kirjailija ja folkloristi
* Gabriel Rasch (s. 1975), maantiepyöräilijä
* Olav Økern (1911–2000), maastohiihtäjä

## Kuvia

Hole kirke 1 TRS.jpg|Holen kirkko
Tyrifjorden-tb.jpg|Tyrifjorden


## Lähteet

## Aiheesta muualla
Tammerkoski (kaupunginosa)

**Tammerkoski**, joka tunnettiin aiemmin nimellä Keskikaupunki on Tampereen kaupunginosa, jonka järjestysnumero on II. Se rajoittuu ydinkeskustan alueelle siten, että sen rajana etelässä on Hämeenkatu, pohjoisessa Satakunnankatu, idässä Tammerkoski ja lännessä Hämeenpuisto.

## Kaupunginosan historiaa

Tampereen vanhimpia, jo vuosina 1807 ja 1822 käyttöön otettuja, vaikkakin vasta vuonna 1868 hyväksytyn asemakaavan myötä virallisiksi tulleita kadunnimiä ovat Tammerkosken kaupunginosassa sijaitsevat Hämeenkatu, Kauppakatu, Kirkkokatu, Kuninkaankatu ja Puutarhakatu. Kauppakatu oli Tampereen alkuperäinen pääkatu, koska sen varrelle keskittyivät kaupungin kauppapuodit. Hämeenkadusta tuli Tampereen uusi pääkatu 1900-luvun taitteessa, mihin vaikutti varsinkin Kyttälän liittäminen Tampereeseen ja uusi asemakaava, jossa Hämeenkatu jatkui 30 metriä leveänä Tammerkosken yli suoraan rautatieasemalle. Entinen Itäinenkatu nimettiin vuonna 1936 toteutetussa kadunnimiuudistuksessa Aleksis Kiven kaduksi ja Läntinenkatu Näsilinnankaduksi. Nimi Itäinenkatu otettiin uudelleen käyttöön vuonna 1995 entisellä Finlaysonin tehdasalueella Satakunnankadun pohjoispuolella, jossa se muodostaa Aleksis Kiven kadun jatkeen; vanha nimi on näin palannut juurilleen. Itäisen- ja Läntisenkadun nimenmuutos herätti vastustusta, koska ne tarkoittivat alkuperäisen asemakaava-alueen itäistä ja läntistä rajaa. Aleksis Kiven kadun nimeä perusteltiin sillä, että Aleksis Kivi oli ”Hämeen suuri poika”. Näsilinnankadun nimi taas viittaa lähellä kadun pohjoispäätä sijaitsevaan Näsilinnaan. Satakunnankadun nimi oli vuoteen 1907 saakka Uusikatu. Kuninkaankatu on nimetty kaupungin perustajan, Ruotsin kuninkaan Kustaa III:n mukaan. 

Kauppakatu ulottui 1930-luvulle saakka Hämeenpuiston yli ja Aleksanterin kirkon ohi Pyynikintorin kulmaan saakka, kunnes se vuonna 1936 lyhennettiin ulottuvaksi vain Keskustorilta Hämeenpuistoon ja kadun länsipää yhdistettiin Pyynikintorilta Rajaportille (vanhalle Tampereen ja Pohjois-Pirkkalan rajalle) ulottuvaan, vuonna 1908 nimettyyn Pirkkalan valtatiehen (vuodesta 1956 Pirkankatu). Vuoden 1936 kadunnimiuudistuksen yhteydessä osa kaupunkilaisista olisi halunnut muuttaa Puutarhakadun nimen Minna Canthin kaduksi, koska Minna Canth oli syntynyt kadun varrella sijainneessa talossa, mutta kaupunginvaltuusto ei hyväksynyt ehdotusta, sillä Puutarhakatu kuuluu kaupungin alkuperäisiin kadunnimiin. Minna Canthin katu sijaitsee Pyynikinrinteen kaupunginosassa noin kilometrin päässä kirjailijan syntymäkodin paikalta. 

## Kaupunginosan paikkoja ja rakennuksia

* Ainanlinna
* Frenckellin paperitehdas
* Kansallispankintalo
* Kauppa-Häme
* Kauppakatu
* Kelan talo
* Keskustori
* Keskusvirastotalo
* Kirjastonpuisto
* Kulttuuritalo Laikku
* Laikunlava
* Osuuspankintalo

* Puutarhakadun liiketalo
* Raatihuone
* Sandbergin talo
* Seurakuntien talo
* Säästöpankintalo
* Tammerontalo
* Tampereen Pantin talo
* Tampereen Teatteri
* Tirkkosen talo
* Tuulensuun talo
* Vanha kirkko
* Vanha Stockmannin talo
* Vapaakirkko
* Ylioppilastalo

## Lähteet
* 

### Viitteet

## Aiheesta muualla
Hurum

**Hurum** on entinen kunta Buskerudin läänissä Norjassa. Hurumin kunta perustettiin 1. tammikuuta 1838. Tammikuussa 2013 tehdyn väestönlaskennan mukaan Hurumin kunnassa oli 9 321 asukasta.

Hurum liitettiin uuteen Askerin kuntaan vuonna 2020.

## Lähteet
S/S Metsä

**S/S Metsä** on höyrylaiva, joka on rakennettu vuonna 1877 Hollannissa. Iisveden Metsä Oy osti laivan vuonna 1925 Ruotsista ja alus hinasi tukkilauttoja yhtiön sahalla Iisvedellä. Alus oli ammattiliikenteessä vuoteen 1971 asti jonka jälkeen se myytiin yksityisomistukseen.             

## Tekniset tiedot
* **Rakennusaine:** Teräs
* **Kattila:** 41 m²
* **Polttoaine:** Puu

Alus kuuluu Museoviraston perinnelaivarekisteriin ja on Suomen Höyrypursiseuran alusrekisterissä.

## Lähteet
* Riimala, Erkki: Höyrylaivamme. Suomen Höyrypursiseura ry, 1977. 

## Aiheesta muualla
*Suomen Höyrypursiseura: S/S Metsä
Lokomotiv-keskusstadion

**Lokomotiv** on monikäyttöinen stadion Moskovassa Venäjällä. Stadion avattiin vuonna 2002, ja sen arkkitehtina toimi Dmitri Buš. Nykyään sitä käytetään enimmäkseen jalkapallossa FK Lokomotiv Moskovan ja rugbyssä RK Lokomotiv Moskovan kotikenttänä. Stadion toimii myös Venäjän jalkapallomaajoukkueen kotikenttänä . Sille mahtuu 28&nbsp;800 ihmistä.
Francis Moss

**Francis Moss** on yhdysvaltalainen televisiokäsikirjoittaja ja kirjailija. Hän oli uransa aikana käsikirjoittanut useita supersankari teemaisia piirrossarjoja 1980- ja 1990-luvulla, kuten She-Ra: Mahdin prinsessa, James Bond Junior, Turtles – mutanttikilpikonnat, X-Men, Rautamies ja Street Fighter.

## Lähteet

## Aiheesta muualla
*
MTV Unplugged: Korn

__NOTOC__
**MTV Unplugged: Korn** on metalliyhtyeen Kornin, livelevy jolla he soittavat akustisilla soittimilla. Levyllä vierailee myös Evanescence-yhtyeen Amy Lee ja The Cure.

Albumi ylsi ensimmäisellä listaviikollaan Yhdysvalloissa Billboard 200 -listan sijalle 9.

## Kappaleet
#
#
#
#
#
#
#
#
#
#
#

## Arvostelut
* Allmusic: 
* Imperiumi: 9/10
* Soundi: 

## Lähteet

## Aiheesta muualla
* ''MTV Unplugged: Korn'' discogs.com -sivustolla
Erkki Ryömä

**Erkki Paavo Ryömä** (20. helmikuuta 1907 Karkku – 4. tammikuuta 1997 Kokemäki) oli suomalainen kunnallisneuvos, poliitikko ja Maalaisliiton ja sittemmin Keskustapuolueen kansanedustaja vuosina 1955–1958 ja 1962–1966 Turun pohjoisesta vaalipiiristä. Presidentin valitsijamiehenä hän oli vuosien 1956, 1962 ja 1968 vaaleissa. Hän toimi myös Maalaisliitto-Keskustapuolueen Satakunnan piirin puheenjohtajana.

Erkki Ryömä valmistui agrologiksi Kurkijoen maamiesopistosta vuonna 1932. Edustajatoimensa ohella Ryömä työskenteli maanviljelijänä Kokemäellä 1933–1975 ja lukuisissa luottamustoimissa, muun muassa Kokemäen kunnanvaltuuston puheenjohtajana. Erkki Ryömä oli Suomen poliittisessa historiassa varsin vahvasti vaikuttaneen Ryömän suvun jäsen – suvun, joka on tuottanut kansanedustajia sekä sosiaalidemokraatteihin, kansandemokraatteihin että Keskustaan.

Sotilasarvoltaan Ryömä oli luutnantti, ja hän osallistui sekä talvisotaan että jatkosotaan. Hän sai kunnallisneuvoksen arvonimen vuonna 1957.

Erkki Ryömän setä oli lääkäri, poliitikko ja pääjohtaja Hannes Ryömä ja hänen serkkunsa oli lääkäri ja kansanedustaja Mauri Ryömä.

## Aiheesta muualla

*
Jonas Brothers (albumi)

__NOTOC__
**Jonas Brothers** levy on toinen albumijulkaisu Jonas Brothersilta ja ensimmäinen levy Hollywood Records -levy-yhtiössä. Albumi julkaistiin 7. elokuuta 2007. "Hold on" on ensimmäinen singlejulkaisu levyltä. Myöhemmin julkaistiin "S.O.S" toisena singlenä ja "When You Look Me in the Eyes" julkaistiin viimeisenä singlenä. Levy sisältää CDVU+-teknologiaa.

## Listasijoituksia
Suomessa albumi nousi Virallisen listan sijalle 32. Levy sijoittui sijalle viisi Billboard 200 -listalla, ja sitä myytiin 69 000 kappaletta ensimmäisellä viikolla. Toisella viikolla levy putosi sijalle 8 ja myi 41 000 kappaletta. Levy putosi vielä sijalle 11 kolmannella viikolla. Levy pysyi Billboard Top 20 -listalla viisi viikkoa julkaisun jälkeen. 12. joulukuuta 2007 albumi oli sijalla 15, ennen kuin putosi sijalle 20 seuraavalla viikolla. 1. tammikuuta 2008 levy putosi sijalle 22.

Albumi pääsi sijalle 16 Mexican Top 100 albums chart -listalla ennen kuin nousi sijalle 9 kolmantena viikkona, myyden kultaa yli 50 000 kopiolla.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

### Wal-Martin bonuskappale
# 

### The Bonus Jonas Edition
# 
# Hannah Montana feat. Jonas Brothers: 

### Britannian painos
# 

### Euroopan painos
#    

## Arvostelut
* Allmusic: 
* Contactmusic.com: 

## Lähteet
Lokomotiv Stadium (Nižni Novgorod)

**Lokomotiv Stadium** on monikäyttöinen stadion Nižni Novgorodissa Venäjällä. Stadion avattiin vuonna 2000. Nykyään sitä käytetään enimmäkseen jalkapallossa FK Volga Nižni Novgorodin kotikenttänä. Stadionille mahtuu 17 856 ihmistä.
Kongsberg

**Kongsberg** (alkuaan **Konningsberg**) on kunta ja kaupunki Buskerudin läänissä Norjassa. Vuoden 2023 alussa kunnassa oli 28&nbsp;793 asukasta.

Kongsbergin kunnassa on kaksi taajamaa: Hvittingfoss ja hallintokeskus Kongsberg. Naapurikunnat ovat pohjoisessa Flesberg, idässä Øvre Eiker, kaakossa Holmestrand, etelässä Larvik ja Siljan sekä lännessä Skien, Midt-Telemark ja Notodden.

Tanskan ja Norjan kuningas Kristian IV perusti Kongsbergin vuonna 1624 sen jälkeen, kun alueelta oli löydetty hopeaa. Kaupunki sai täydet kauppalaoikeudet vuonna 1802. Kongsbergin kunta perustettiin 1838. Ytre Sandsvær ja Øvre Sandsvær sekä osia Flesbergin ja Gransheradin kunnista yhdistettiin Kongsbergiin 1964.

Kongsbergin historiallinen identiteetti on vahva, ja kaupunki on ollut merkittävä kaivos- ja teollisuuskaupunki. 1700-luvulla kaupunki oli Norjan toiseksi suurin Bergenin jälkeen. Kongsbergin kuuluisaa jazzfestivaalia on vietetty 1960-luvulta lähtien.

Kongsbergissa kahdeksan ihmisen kimppuun hyökättiin jousen ja teräaseen kanssa kaupassa, kotonaan ja ulkona 13. lokakuuta 2021, heistä viisi kuoli ja kolme haavoittui.

## Media
Paikallislehti *[[Laagendalsposten]]* ilmestyy neljästi viikossa.

## Kuvia

Kongsberg-waterfall-2006.jpg|Koski Kongsbergissa
Kongsbergkirkefront.jpg|Kongsbergin kirkko
Bergseminaret 2010.JPG|Bergseminaret
Naufgården, Bergskrivergården, Kirketorget, Kongsberg, kulturminneid 86521, 2014-05-22, 1.JPG|Naufgården
Kongsberg vestsiden bergverksmuseet smeltehytta IMG 2261.JPG|Norjan kaivosmuseon rakennuksia


## Tunnettuja henkilöitä
* Morten Harket (s. 1959), laulaja
* Julius Middelthun (1820–1886), kuvanveistäjä
* Silje Norendal (s. 1993), lumilautailija
* Asbjørn Ruud (1919–1989), mäkihyppääjä
* Birger Ruud (1911–1998), mäkihyppääjä
* Sigmund Ruud (1907–1994), mäkihyppääjä
* Christian Sinding (1856–1941), säveltäjä

## Lähteet

## Aiheesta muualla
Feedback

**Feedback** voi viitata esimerkiksi seuraaviin:

* takaisinkytkentä eli *feedback*
* akustinen kierto eli *feedback*
* *[[Feedback (Spiritin albumi)|Feedback]]*, Spiritin albumi vuodelta 1971
* *[[Feedback (Rushin albumi)|Feedback]]*, Rushin albumi vuodelta 2004
* *[[Feedback (Jurassic 5:n albumi)|Feedback]]*, Jurassic 5:n albumi vuodelta 2006.
Misty Stewart-Taggart

**Susan "Misty" Stewart-Taggart** on yhdysvaltalainen televisiokäsikirjoittaja ja kirjailija. Hän oli uransa aikana käsikirjoittanut muutamia supersankari teemaisia piirrossarjoja 1980-luvulla, kuten The Incredible Hulk, He-Man ja Turtles – mutanttikilpikonnat. Näiden lisäksi Misty muistetaan työstään Jemin parissa 1980-luvun lopulla.

## Lähteet
* 
* Jem list

## Aiheesta muualla
* Anime News Network 
* TV.com
S/S Oberon III

**S/S Oberon III** on höyrylaiva, joka on rakennettu hinaajana vuonna 1919 A.Ahlström Osakeyhtiön telakalla Varkaudessa. Aluksen suunnitteli Johan Valpas Pulliainen ja tehokkaan höyrykoneensa ansiosta hinaaja oli nopeampi kuin valtaosa Saimaan matkustaja-aluksista. Se työskenteli pääsääntöisesti puutavaran linjahinauksessa Joensuun ja Varkauden välillä. Ammattiliikenteessä alus oli vuoteen 1970 asti, jolloin se myytiin yksityisomistukseen.   

## Tekniset tiedot
* **Rakennusaine:** Teräs
* **Kattila:** 75 m²
* **Polttoaine:** Puu

Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä.

## Lähteet
* Riimala, Erkki: Höyrylaivamme. Suomen Höyrypursiseura ry, 1977. 

## Aiheesta muualla
*Suomen Höyrypursiseura
Kees Broekman

**Cornelis ”Kees” Broekman** (2. heinäkuuta 1927 De Lier – 8. marraskuuta 1992 Berliini, Saksa) oli alankomaalainen pikaluistelija.

Broekman luisteli olympialaisissa hopealle kaksi kertaa: hän sijoittui Oslossa 1952 toiseksi sekä 5&nbsp;000:lla että 10&nbsp;000 metrillä. Pistesijoille hän ylti lisäksi 1&nbsp;500 metrillä Oslossa 1952 (viides), 5&nbsp;000 metrillä Sankt Moritzissa 1948 (kuudes) ja Cortina d’Ampezzossa 1956 (neljäs) sekä 10&nbsp;000 metrillä Sankt Moritzissa 1948 (viides) ja Cortina d'Ampezzossa 1956 (viides). Broekman kilpaili myös neljänsissä olympiakisoissa, Squaw Valleyssa 1960.

Yleisluistelun maailmanmestaruuskilpailuista Broekman saavutti hopeaa Oslossa 1949. EM-kilpailuista hän saavutti kultaa Hamarista 1953 ja hopeaa Östersundista 1952.

## Lähteet
* 
* Profiili speedskatingstats.com 

### Viitteet

## Aiheesta muualla

*
Lokomotiv Stadium (Tšita)

**Lokomotiv Stadium** on monikäyttöinen stadion Tšitassa Venäjällä. Nykyään sitä käytetään enimmäkseen jalkapallossa FC Tšitan kotikenttänä. Stadionille mahtuu 12&nbsp;500 ihmistä.
Kannuskosken puuhiomo

**Kannuskosken puuhiomo** oli Kaipiaisten lähellä Valkealassa toiminut, Kannuskosken Oy:n omistama puupahvia ja puuvanuketta valmistanut tehdaslaitos. Puuhiomon perusti 1883 Valkealan kartanosta kotoisin ollut insinööri Daniel Colliander, ja siellä oli aluksi 40 työntekijää. Hiomon ja pahvitehtaan toiminta päättyi vuonna 1939.

Vuonna 1958 valmistui entisen tehdasrakennuksen kohdalle 250 kW vesivoimalaitos, joka on edelleen toiminnassa. Vanhoista tehtaan rakennuksista on säilynyt vain 1980-luvulla kunnostettu konttori- ja metsänvartijan rakennus. Aluetta on hoidettu puistomaiseen tapaan ja siellä kasvaa muun muassa lehmuksia.

## Lähteet
* 
* Pieni Tietosanakirja, osa II. Isopurje - Maskotti 
* Pörssitieto: 1865-1912 perustetut osakeyhtiöt
Ted Pedersen

**Ted A. Pedersen** (31. elokuuta 1938 Seattle – 24. kesäkuuta 2010 Seattle) oli yhdysvaltalainen televisiokäsikirjoittaja. Hän käsikirjoitti uransa aikana 1970-luvun lopulta lähtien useita supersankari- ja sci-fi-teemaisia sarjoja, kuten *[[The Bionic Woman]]*, *[[Action Force (vuoden 1985 animaatiosarja)|Action Force]]*, *[[Turtles – mutanttikilpikonnat]]*, *[[James Bond Junior]]*, *[[Batman (vuoden 1992 animaatiosarja)|Batman]]*, *[[Hämähäkkimies (vuoden 1994 animaatiosarja)|Hämähäkkimies]]* ja *[[Rautamies (vuoden 1994 animaatiosarja)|Rautamies]]*.

## Lähteet

## Aiheesta muualla
* TV.com
Medinan piirikunta (Ohio)

**Medinan piirikunta** () on piirikunta Ohiossa, Yhdysvalloissa. Piirikunnan hallintokeskus on Medina. Sen naapuripiirikuntia ovat Cuyahoga koillisessa, Summit idässä, Wayne etelässä, Ashland lounaassa ja Lorain luoteessa.

## Väestö
Piirikunnassa oli vuoden 2010 väestönlaskennassa 172&nbsp;332 ihmistä. Etniset ryhmät jakautuvat valkoisiin (96,1&nbsp;%), mustiin (1,2&nbsp;%), alkuperäisamerikkalaisiin (0,1&nbsp;%) ja aasialaisiin (1,0&nbsp;%). Köyhyysrajan alapuolella elää 6,6&nbsp;% asukkaista.

## Lähteet
Hurjat poliisivideot

**Hurjat poliisivideot** () on yhdysvaltalainen tositelevisiosarja jossa näytetään hurjimpia takaa-ajoja, rikoksia, piirityksiä, tulitaisteluja ja mellakoita. Suomessa sarjaa on esittänyt Jim.
Montenegro kesäolympialaisissa 2008

**[[Montenegro]]** osallistui 2008 Pekingin olympialaisiin 19 urheilijan joukkueella kuudessa lajissa. Montenegro oli ensimmäistä kertaa itsenäisenä valtiona mukana olympiakisoissa. Maasta tuli Kansainvälisen olympiakomitean jäsen vuonna 2007.

Suurimman osan Montenegron joukkueesta muodosti miesten vesipallomaajoukkue, joka voitti syyskuussa 2007 Euroopan olympiakarsintaturnauksen. Joukkue voitti saman vuoden heinäkuussa EM-kultaa. 

Vesipalloilijoiden lisäksi Montenegroa edusti kuusi yksilöurheilijaa: ampuja Nikola Šaranović osallistui 10 metrin ilmapistoolin ja 50 metrin pistoolin kilpailuihin. Judoka Srđan Mrvaljević kilpaili alle 81&nbsp;kg:n painoluokassa. 
Nyrkkeilijä Milorad Gajović edusti Montenegroa raskaassa sarjassa ja uimari Marina Kuč 200 metrin rintauinnissa. Yleisurheilussa Goran Stojiljković oli mukana miesten maratonilla ja Milena Milašević naisten 100&nbsp;metrillä.

## Ammunta

## Judo

## Nyrkkeily

## Uinti

**Naiset**

## Vesipallo

Montenegron miesten vesipallojoukkue sijoittui neljänneksi. Se sijoittui alkulohkossaan kolmanneksi voitettuaan Kanadan 12–0 ja Kreikan 10–6, pelattuaan tasapelit 10–10 Unkaria ja 5–5 Australiaa vastaan ja hävittyään Espanjalle 6–12. Puolivälieräottelussa Montenegro voitti Kroatian 7–6, mutta hävisi välierässä Unkarille 9–11 ja pronssiottelussa Serbialle 4–6.

## Yleisurheilu

**Miehet**

**Naiset**

## Lähteet
Lovetšin kaupunginstadion

**Kaupunginstadion** () on monikäyttöinen stadion Lovetšissa Bulgariassa. Nykyään sitä käytetään enimmäkseen jalkapallossa Liteks Lovetšin kotikenttänä. Stadionille mahtuu 7&nbsp;000 ihmistä.

## Aiheesta muualla

* Stadionin esittely Liteks Lovetšin sivustolla
Bertrandin postulaatti

**Bertrandin postulaatti**, **Tšebyšovin lause** ja **Bertrandin-Tšebyšovin teoreema** tarkoittaa matematiikassa lausetta, joka liittyy alkulukuteoriaan. Sen mukaan jos *n* on mielivaltainen positiivinen kokonaisluku, on joukossa \{ n,n+1,\ldots ,2n\} aina vähintään yksi alkuluku. Väitteen esitti Joseph Bertrand vuonna 1845 ja vuonna 1850 sen todisti Pafnuti Tšebyšov.

Bertrand osoitti väitteen todeksi lukuun 3\cdot 10^6 asti. Tšebyšov todisti väitteen vuonna 1850. Ramanujan löysi kuitenkin lauseelle yksinkertaisemman todistuksen samoin kuin Paul Erdős vuonna 1932.

## Lähteet
Aprikoosiseitikki

**Aprikoosiseitikki** (*Cortinarius armeniacus*) on oranssin- tai aprikoosinvärinen seitikkilaji. Seitikin jalka on valkoisen suojuksen peittämä ja renkaallinen. Heltat ovat kellertävät tai ruosteenkeltaiset. Sieni kasvaa havumetsissä koko Suomessa kohtalaisen yleisenä.

## Lähteet

## Aiheesta muualla
* Valokuva Biolib.cz
Jodiseitikki

**Jodiseitikki** (*Cortinarius obtusus*) on kartiomainen, ruskea seitikkilaji. Sen jalka on vaalea ja sieni haisee voimakkaasti jodilta varsinkin kuivattuna. Heltat ovat kellanruskeat ja muuttuvat sienen vanhetessa tummanruskeiksi. Sieni kasvaa havumetsissä joko rykelminä tai yksittäin. Jodiseitikki on yleinen koko Suomessa.

## Lähteet

## Aiheesta muualla
* Rogers Mushrooms Valokuvia